Academia de Studii Economice din Bucureşti

**ANUNŢ**

Academia de Studii Economice din Bucureşti organizează concurs pentru ocuparea posturilor de membri ai echipei proiectului “Dezvoltarea infrastructurii digitale a ASE pentru implementarea unui sistem de management integrat al proiectelor **”**

| **Nr. posturi** | **Denumire funcție**  | **Perioada necesar a fi lucrată în cadrul proiectului** | **Număr de ore / lună lucrate** |
| --- | --- | --- | --- |
| 2 | Expert senior realizare module (2 posturi) | Până la 30.11.2022 | 40 |

**A.** Pentru participarea la concurs, candidaţii trebuie să îndeplinească următoarele **condiţii generale şi condiţii specifice**:

**1. Condiții generale:**

1. are vârsta minimă reglementată de prevederile legale;
2. are capacitate deplină de exercițiu;
3. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiţii specifice:**

1. **nivelul studiilor:** doctorat
2. **domeniul studiilor:** economic
3. alte condiții specifice (cunoaşterea unei limbi străine, cunoştinţe operare PC, alte abilităţi şi deprinderi, etc.):
* cunoştinţe operare PC;
* cunostinte programare in limbaje evoluate si orientat obiect
* cunoaşterea unei limbi străine;
* capacitate de lucru în echipă;
* rezistență la stres;
* spirit de inițiativă.

**3. Atribuții post:**

1. Asigurarea bunei desfășurări a activităților din cadrul proiectului și sprijinirea Directorului în implementarea acestora, în vederea atingerii indicatorilor și obiectivelor proiectului, în conformitate cu prevederile contractului de finanțare.
2. Sprijinirea Directorului de proiect în implementarea activităților proiectului.
3. Participarea la organizarea activităților specifice din cadrul proiectului (elaborarea și implementarea studiilor, ședințe etc.).
4. Comunicarea activităților proiectului, precum și a rezultatelor obținute în urma implementării.
5. Asigură interfața relațiilor de colaborare între membrii echipei de proiect.

Sarcinile de serviciu nu sunt limitative, se vor completa ori de cate ori este nevoie, pentru bunul mers al activității în cadrul proiectului.

**B. Concursul va consta în:**

1. **Evaluarea dosarelor de selecție**
2. **Interviu**: **interviul de specialitate** se va desfăşura **în data de 13.04.2022, începând cu ora 13.00,** **pe Zoom**. Accesul la concurs se va face în baza cărţii de identitate în original.

Probele sunt eliminatorii, punctajul minim obţinut la fiecare probă fiind de 50 de puncte.

**C.Tematica și bibliografia**

1. **Tematica:**
	1. Carta ASE.
	2. Structura organizatorică a Academiei de Studii Economice din București (servicii tehnico-administrative + învățământ și cercetare).
	3. Norme specifice de protecția muncii și PSI
	4. Organizarea si funcționarea Academiei de Studii Economice din București
	5. Sisteme, echipamente, rețele și aplicații IT&C (arhitectură, proiectare, dezvoltare, administrare și operare, întreținere și mentenanță, componente, caracteristici, diagnosticare defecte etc.)
	6. Sisteme de operare: Microsoft Windows (Windows Server, Windows 10)
	7. Microsoft SQL Server
	8. Arhitectura de dezvoltare .Net Core 2
	9. Tehnologii si limbaje de programare: React, Java, C#
	10. Limba engleză la nivel mediu cu recunoașterea termenilor tehnici utilizați în domeniul de activitate.
2. **Bibliografie:**
	1. Carta ASE
	2. Organigrama serviciilor tehnico-administrative și Organigrama de învățământ și cercetare
	3. Norme interne de securitate și sănătate în muncă
	4. Manualul de identitate vizuală ASE
	5. Craig Stinson, Carl Siechert - Microsoft Windows 2000 profesional. Ed. Teora
	6. Mueller, Scott – PC: Depanare si modernizare
	7. Stephen Wynkoop - Totul despre Microsoft SQL Server 7.0, Ed. Teora
	8. Freeman, Adam – Pro ASP.NET Core MVC 2, aPress, London, 2017
	9. Craig Zacker - Planning and Maintaining Windows Server 2003 Network Infrastructure
	10. Dan Holme, Orin Thomas – Managing and Maintaining a Microsoft Windows 2003 Environment
	11. Microsoft Corporation - Documentația produselor.

**D.** Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Copia actului de identitate sau orice alt document care atestă identitatea, potrivit legii, după caz.
4. Copia certificat de căsătorie sau dovada schimbării numelui, în cazul în care candidatul şi-a schimbat numele (dovada schimbării numelui).
5. Copiile documentelor care să ateste nivelul studiilor şi ale altor acte care atestă efectuarea unor specializări, precum și copiile documentelor care atestă îndeplinirea condiţiilor specifice prevăzute pentru ocuparea postului.
6. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
7. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează.
8. Adeverinţa medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
9. Curriculum vitae în format european (www.cveuropean.ro/cv- online.html) – semnat şi datat pe fiecare pagină.
10. Alte documente relevante pentru desfăşurarea concursului.

Actele prevăzute la pct. 3, 4, 5 și 7 vor fi prezentate şi în original, în vederea verificării conformităţii copiilor cu acestea.

**E.** Date de contact:

Dosarele de concurs se vor depune până la data de 07.04.2022 ora 12:00, la Registratura ASE.

Pe perioada stării de alertă declarată prin Hotărârea 26 a Guvernului României 10 mai 2021, dosarul de concurs poate fi trimis scanat pe adresa registratura@ase.ro cel târziu până la data și ora sus-menționate, cu obligativitatea prezentării dosarului în original cel târziu până la momentul susținerii interviului.

Relaţii suplimentare se pot obţine zilnic la telefon: 0722 783 664 – Gabriel Șutac

**F.** Calendarul concursului:

|  |  |  |
| --- | --- | --- |
| **Nr. crt.** | **Activități** | **Data** |
| **1.**   | Publicarea anunțului | 01.04.2022 |
| **2.**   | Depunerea dosarelor de concurs ale candidaților la Registratura ASE | 01.04.2022– 07.04.2022 |
| **3.**   | Selecția dosarelor de către membrii comisiei de concurs | 08.04.2022 |
| **4.**   | Afișarea rezultatelor selecției dosarelor | 08.04.2022 |
| **5.**   | Depunerea contestațiilor privind rezultatele selecției dosarelor | 11.04.2022 |
| **6.**   | Afișarea rezultatului soluționării contestațiilor | 12.04.2022 |
| **7.**   | Susținerea interviului | 13.04.2022 |
| **8.**   | Comunicarea rezultatelor după susținerea interviului | 13.04.2022 |
| **9.**   | Depunerea contestațiilor privind rezultatul interviului | 14.04.2022 |
| **10.**   | Afișarea rezultatului soluționării contestațiilor | 15.04.2022 |
| **11.**   | Afișarea rezultatului final al concursului | 15.04.2022 |
| **12.**   | Numire pe funcție | După aprobarea în BCA a rezultatelor concursului |

Data: 01.04.2021

Responsabil de proiect

Gabriel ȘUTAC